hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy he hy hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Գերդաստանի հայտնի անձի՝ Հարություն Եղշատյանի մասին տիկին Գոհարը պատմում է.
Գոհար Եղշատյանի հորը՝ Մկրտիչին, Շաքար ախպեր են ասել: Նա գրագետ, ընթերցասեր, լավ արհեստավոր էր: Պատերազմի ժամանակ ծառայությունից ազատված էր, աշխատել է «Կոշիկի» գործարանում, որպես գլխավոր մեխանիկ, հետո նաև՝ «Էլեկտրասարքերի» և «Հղկող հաստոցների» գործարաններում:
Շաքար ախպերը կնոջ՝ Բալասանի հետ, 1977թ.
— Հիմա, երբ պատահաբար հայրիկիս ճանաչած մարդկանց եմ հանդիպում ու նրանք իմանում են, որ Շաքար ախպոր աղջիկն եմ, ասում են. «Վա՜յ, ես իրա գերեզմանին ղուրբան, ուրիշ ըդպես մարդ գոյություն չուներ Գյումրիում»,- հպարտությամբ նշում է Գոհար Եղշատյանը,- հայրիկիս ձեռից ամեն ինչ գալիս էր: Արզնու հանգստարանի շենքի խորաքանդակներն էլ նրա ձեռքի գործն են: Մոլեռանդ հավատացյալ էր՝ Սուրբ Յոթվերք եկեղեցու շեմից մինչև խորան ծնկաչոք է մոտեցել: Ամեն կիրակի՝ մինչև ժամերգությունը չավարտվեր, տուն չէր գա: Լեզուներ սովորելու յուրօրինակ ընդունակություն է ունեցել: Ինքնուսուցմամբ տիրապետել է ֆրանսերեն, գերմաներեն, վրացերեն ու թուրքերեն լեզուներին: Հայրս նաև ձայնային բացառիկ տվյալներով օժտված մարդ էր: Երբ իր փառահեղ ձայնով երգում էր «Գորկայի» այգում, այն լսելի էր մինչև Ձիթողցոնց բաղնիքը: Մարդիկ ասում էին՝ Շաքար ախպերն եկավ, այնինչ, դեռ մենակ ձենն էր տեղ հասել, ինքը չկար: Մի դեպք էլ եմ հիշում. երբ Արաքսի Գյուլզադյանը մենահամերգ է տալիս Սևյանի անվան երկաթուղայինների պալատում, հայրս էլ է գնում իր ընկերների հետ: Դահլիճում հանկարծ ծափեր են հնչում, ասում են. «Շաքար ախպերը ըստեղ է» ու բեմ են հրավիրում: Հայրիկս իր քաղցրահունչ ձայնով առաջինն է սկսում երգել էդ համերգին, հետո նոր՝ Արաքսի Գյուլզադյանը, ով համբերատար սպասել էր նրա ելույթի ավարտին:
Իսկ ահա Մկրտիչի ավագ եղբայրները՝ Միքայելն ու Կարապետը, մաուզերիստներ են եղել, ցարական բանակի սպաներ: Երբ Գյումրեցի կանայք Գևոր աղի «օբշի» բաղնիքն էին գնում, նրանք էին ուղեկցում ֆայտոնները, մեկը՝ մի, մյուսը՝ երկրորդ ֆայտոնի ոտնակին կանգնած: Ուղեկցում էին, որպեսզի հանկարծ կանանց զարդն ու զարդարանքը թալանող չլինի: Լողանալուց հետո էլ ֆայտոնները նույն «անձնակազմով» ետ են դարձել:
— Ճիշտ է, ընդհանուր առմամբ, մեր տոհմը մեծ չի եղել, բայց Գյումրվա պատմության մեջ իր ուրույն հետքը թողել է: Այսքանը հաստատ կարող եմ ասել,- անթաքույց հպարտությամբ, խոսքն ավարտում է Եղշատովների տոհմի շառավիղը՝ Գոհար Եղշատյանը:
Լուսանկարում՝ Կարապետ և Միքայել Եղշատյանները
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: